《收蜜蜂》
宋代·苏辙

空中蜂队如车轮，中有王子蜂中尊。
分房减口未有处，野老解与蜂语言。
前人传蜜延客住，後人秉艾催客奔。
布囊包里闹如市，坌入竹屋新且完。
小窗出入旋知路，幽圃首夏花正繁。
相逢处处命俦侣，共入新宅长子孙。
今年活计知尚浅，蜜蜡未暇分主人。
明年少割助和药，惭愧野老知利源。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。